《壬辰日蚀》
宋代·陈普

忆昔度宗皇帝时，十年十三日食之。
似道屃赑湖海曲，天子宫庭耽乐嬉。
满朝翕翕皆妇人，祸来照镜方画眉。
北军顺流日食既，两国正尔争雄雌。
兴亡岂必皆有数，百年以来士气索。
文臣髀肉不识马，武士惊魄怕见旗。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。